Jyllandsposten, 1840-10-06
En Vælger i Kjøbenhavn har i Anledning af Professor Sibberns fortvarende Væv, hvormed han uafladelig opvarter i den monopoliserede Adresseavis, blandt Andet bemærket: Hr. Sibbern besidder, trods de Mishagsyttringer, der i Anledning af hans Skriblerier aabenbart ere komne ham for Øren, Dristighed nok til i sit udtværede Theema om det absolute Monarchies Fortræffelighed, at bruge følgende Ord: Eller skulde kanskee den store Mængde Navne bøde paa hiin bekjendte Takadresse af den bedrøvelige Skikkelse, hvilken jo nogle Mænd - Borgerrepræsentanterne havde arbeidet paa eller hjulpet til at skaffe tilveie til sig selv (man tænke,) men kun med ringe Held!" Hvis denne Sætning ikke skal forstaaes i en aldeles philosophisk Betydning, som det ligger udenfor os Borgermænds Forstand at opfatte, og i hvilken mange af Professorens Tirader vistnok ere affattede, og hvis manikke er aldeles enig om at lade Hr. Sibbern sige hvad han vil, uden videre at reflectere derpaa, saa skjønner jeg i min simple Forstand ikke rettere, end at der i de anførte Ord ligger en grov, ubeviist og ubeviislig Sigtelse mod Statens Repræsentanter, som de ikke ret vel kunne lade sidde paa sig, uden at udsætte sig for at see deres Vælgeres Tillid, til dem svækket. Om Repræsentanterne ville foretage Noget i denne Henseende, og hvad de i bekræftende Fald ville gjøre, er jeg naturligviis uvidende om, men jeg har ikke kunnet undlade for mit Vedkommende at henlede Publikums Opmærksomhed paa denne Yttring og protestere imod Professorens Beføielse til at bruge saa grove Jnvectiver mod Stadens Repræsentanter."- J den foreløbige Behandling i Roeskilde af Sagen om Modificationer i Provindsialstændernes Jnstitution og om Skattebevillingsret søgte Biskop Mynster at godtgjøre Uhensigtsmæssigheden af et constitutionelt Monarchi, og han erklærede det som sin Overbeviisning, at langt bedre end alt Constitutionsmageri, er, hvad vi allerede have, et absolut Monarchi med en offentlig Stemme. Til at forebygge Misgreb under denne Statsforfatning haves 2 vigtige Midler, Trykkefrihed og Stænderinstitution, og jo ypperligere denne er, desto tilbøieligere maatte man ønske, at den erholdt al gavnlig Udvikling. Bang formeente, at Jnitiativet til Forandringer i Rigets Forfatning maatte tages af Kongen selv, hvilket fandtes bestyrket ved det historiske Vidnesbyrd, at da Napoleons Jernhaand, ei mere hvilede paa flere af de mindre tydske Stater, gave mange af deres Fyrster dem en constitutionel Forfatning, der er bleven til en Velsignelse for hine smaae Stater. Biskop Mynster havde med en Bitterhed, som forekom ham ugrundet, udtalt sig over de constitutionelle Forfatninger og de constitutionelle Bestræbelser, uagtet mange constitutionelle Stater netop fyldestgjøre de Fordringer, han selv har opstillet, derfor nægtede han imidlertid ikke, at det absolute Monarchi med en kraftig offentlig Stemme for Øieblikket nok var den ønskeligste Forfatning. Med Hensyn til Stændernes Forening sagde han: "Man maa ikke lade sig blænde af enkelte smukke Ord om Forsamlingens hidtil viste Dygtighed og Betydning og Regjeringens Anerkjendelse heraf, thi det bør ikke glemmes og oversees, at Hovedandragendet og Finantsernes Forbedring havde man i lang Tid ikke været i Stand til at sætte igjennem. Naar man nu formaaede saa lidet, hvorledes skulde man da faae Nogen til at troe, at de adsplittede Stænder, under en anden Konge, han vilde ikke sige en ligefrem slet Personlighed, men blot en saadan, der stod langt under Frederik den Sjette, skulde kunne udfolde den moralske Kraft og erholde den Betydning, som dog er absolut nødvendig."- En Jndsender Hr. R. bemærket i "Khvnsp., med Hensyn til den opkastede Tvivl om Gavnligheden af Operationen for Skelen, hvorom der er bemærket, at man endnu ikke havde Resultater at holde sig til, at Dieffenback er den eneste, som har foretaget denne Operation i saalang Tid og saa ofte, at han derom kan fælde nogen motiveret Dom (han har i Løbet af nogle Maaneder opereret over 300 skellende Øine.) D. siger i hans Afhandling, udgivet i Berlin, Hundrede af de af mig opererede ere blevne seete af mange herværende og fremmede Læger, hyppigst var det umuligt at skjelne det Øie, som havde skelet fra det andet. Operationen medtager sædvanlig kun et Minut. Ogsaa bemærkes, at en af D. omtalt meget stor Fordeel ved denne Operation er, at Patienten faaer sit Syn tilbage paa det skelende Øie, som for bestandigt var ude af Activitet, idet det indrømmes, at Jndicationer for og Contraindicationer imod denne Operation, endnu ikke med Bestemthed ere opstillede. Af dette Blad udgaaer to Nre, ugentlig, som betales med 1 Rbdr. 1 Mk. Qvartalet. Subskription derpaa modtages i alle Provindsens Boglader.